Elon Musk er verdens rigeste

Det er måske ikke den store overraskelse, men ikke desto mindre er Elon Musk netop strøget ind som nummer ét, på Forbes årlige liste over verdens rigeste personer.

Listen består af 2.668 milliardærer. Hvilket er 87 færre end sidste år. Det største fald er sket i Rusland, hvor der nu er 34 milliardærer mindre end sidste gang. Årsagen hertil er naturligvis Putins invasion i Europa, der har medført sanktioner mod de russiske oligarker. Men også Kina har set et større fald, da regeringen der har indført større reguleringer mod tech-virksomheder.

Men selvom verden har været præget af corona og krig, så er 1.000 af milliardærerne rigere end de var sidste år. Det er i øvrigt første gang at listen inkluderer personer fra Barbados, Bulgarien, Estland og Uruguay.

De nye, mere kendte, ansigter på listen inkluderer sangeren Rihanna og filminstruktør Peter Jackson, som kendes fra Ringenes Herre-trilogien og Hobbitten-filmene. Sidstnævnte øgede formuen betragteligt, da han solgte Weta Digital for mere end ti milliarder kroner.

Danmark er repræsenteret med hele ni personer på listen. Anders Holch Povlen, Bestseller-ejeren, er placeret øverst blandt danskerne og er nummer 135 på listen. Hans formue udgør knap 92 milliarder kroner.

Blandt top tyve er tech-firmaerne velrepræsenterede med adskillige personer. Jeff Bezos, Amazon-stifter, er dumpet en plads ned og må i år tage til takke med andenpladsen. Derudover er både Microsoft, Oracle, Google og Facebook at finde.

Top tyve

Elon Musk (stifter af Tesla og SpaceX) – formue: 1.475 milliarder kroner

Jeff Bezos (stifter af Amazon) – formue: 1.151 milliarder kroner

Bernard Arnault (CEO for konglomeratet LVMH – formue: 1.064 milliarder kroner

Bill Gates (stifter af Microsoft) – formue: 868 milliarder kroner

Warren Buffet (investor) – formue: 794 milliarder kroner

Larry Page (medstifter af Google) – formue: 747 milliarder kroner

Sergey Brin (medstifter af Google) – formue: 720 milliarder kroner

Larry Ellison (medstifter af Oracle) – formue: 714 milliarder kroner

Steve Ballmer (tidligere CEO hos Microsoft) – formue: 615 milliarder kroner

Mukesh Ambani (indisk erhvervsmand) – formue: 610 milliarder kroner

Sergey Brin, medstifter af Google

Gautam Adani (indisk erhvervsmand) – formue: 606 milliarder kroner

Michael Bloomberg (stifter af Bloomberg) – formue: 552 milliarder kroner

Carlos Slim Helu (mexikansk erhvervsmand) – formue: 546 milliarder kroner

Francoise Bettencourt Meyers (arving til L’Oreal) – formue: 503 milliarder kroner

Mark Zuckerberg (stifter af Facebook) – formue: 453 milliarder kroner

Jim Walton (arving til Walmart) – formue: 445 milliarder kroner

Zhong Shanshan (kinesisk erhvervsmand) – formue: 442 milliarder kroner

Alice Walton (arving til Walmart) – formue: 439 milliarder kroner

Rob Walton (arving til Walmart) – formue: 437 milliarder kroner

Changpeng Zhao (stifter af Binance, kryptovalutabørs) – formue: 437 milliarder kroner

Hos Forbes er det muligt at gå på opdagelse i den fulde liste.

Elon Musk er verdens rigeste